KOKEMÄEN KAUPUNKI	0 a	3 ( aoo r
KAUPUNGINHALLITUS	7.1.2008 LAUSUNTO KÄRÄJÄOIKEUSVERKOSTON KEHITTÄMISESTÄ

Oikeusministeriö on kirjeellään 23.11.2007 pyytänyt lausuntoa käräjäoikeusverkoston kehittämisestä (Työryhmämietintö 2007:12), jossa esitetään mm. Satakuntaan perustettavaksi Porin käräjäoikeus. Samalla esitetään lakkautettavaksi mm. Kokemäen sivukanslia ja istuntopaikka. Lausuntonamme esitämme seuraavaa:

Siirtyminen yhteen käräjäoikeuteen myös Satakunnassa on hallinnollisesti mandollista. Sen sijaan palveluiden keskittäminen maakuntakeskukseen Poriin poikkeaa muista valtionhallinnon toteutuneista tai vireillä olevista ratkaisuista. Esimerkiksi Kelan, poliisihallinnon ja työvoimahallinnon kehittämisessä on lähdetty ratkaisusta, jonka mukaan hallinto voidaan keskittää, mutta samalla säilyttää maakunnan eri osissa sijaitsevat palvelupisteet.

Kokemäen käräjäoikeuden yhdistäminen Poriin tapahtui äskettäin monien kehittämisvaiheiden jälkeen. Valtioneuvoston tuoreen linjauksen mukaan Kokemäellä säilyi sivukanslia lähes entisen henkilöstön voimin ja myös istuntopaikka. Kokemäen sivukansliassa on ammattitaitoinen henkilökunta, jonka palveluita lähikuntien asukkaat ovat tottuneet käyttämään. Myös sivunkanslian kanslia- ja istuntotilat ovat nykyaikaiset.

Vastustamme Kokemäen sivukanslian ja istuntopaikan lakkauttamista ja palveluiden keskittämistä Poriin. Työryhmän esitys aiheuttaisi Porin käräjäoikeudessa melkoisia tilaongelmia ja lisäkustannuksia. Ennen kaikkea esitys poikkeaa olennaisesti muiden valtionhallinnon palveluperiaatteista. Työ-ryhmän esitys merkitsee käytännössä alueellamme asukkaiden palveluiden heikentämistä, jota jatkovalmistelussa on ehdottomasti vältettävä. Samoin on vältettävä henkilökunnan turhia siirtoja ja kalliita tilaratkaisuja maakunta-keskuksessa.

KOKEMÄEN KAUPUNGINHALLITUS

Kaupunginjohtaja	Martti Jalkanen

Kaupunginsihteeri	Terttu Määttänen
Osoite	Puhelin	Telefax	Sähköposti
Tulkkilantie 2	(02) 5406 100	(02) 5406 120	martti.jalkanen @ kokemaki.fi
PL 27	040 5062 040
32801 KOKEMÄKI	vaihde (02) 5406 111